Source: http://www.epi.sk/544/Pracovna-zmluva_15705.aspx
Timestamp: 2013-05-25 03:34:43+00:00
Document Index: 4449275

Matched Legal Cases: ['§ 43', '§ 18', '§ 17', '§ 43', '§ 42', '§ 49', '§ 54', '§ 42', '§ 97', '§ 90', '§ 49', '§ 83', '§ 44']

epi.sk - Pracovná zmluva
zobraziť vzor Pracovná zmluva (§ 43 a nasl. Zákonníka práce)
Zakúpte si výhodný balík 200 EPI kreditov teraz iba za 7,30 € s DPH
Pracovný pomer možno podľa súčasnej právnej úpravy založiť len pracovnou zmluvou (nie voľbou ani vymenovaním). Pracovná zmluva je dvojstranným právnym úkonom (zmluvou, dohodou), ktorým fyzická osoba a zamestnávateľ zhodne prejavujú vôľu uzatvoriť pracovný pomer. Pracovná zmluva je v nadväznosti na § 18 Zákonníka práce uzavretá, len čo sa účastníci dohodli na jej obsahu. Čo sa týka spôsobu uzavretia pracovnej zmluvy, ako aj jej náležitostí ako právneho úkonu, spravuje sa nielen ustanoveniami Zákonníka práce, ale aj ustanoveniami Občianskeho zákonníka o právnych úkonoch. Pri uzatváraní pracovnej zmluvy sú zmluvné strany v rovnakom právnom postavení, ich právne postavenie sa v priebehu trvania pracovného pomeru mení a uplatňuje sa princíp subordinácie, t. j. podriadenosti zamestnanca zamestnávateľovi. Zákonník práce kogentným spôsobom upravuje formálne a obsahové náležitosti pracovnej zmluvy s tým, že umožňuje účastníkom pracovného pomeru dohodnúť si aj ďalšie pracovné podmienky (práva a povinnosti) v rámci jeho dispozitívnych noriem. Takto dohodnuté pracovné podmienky nesmú byť dohodnuté v rozpore so všeobecne záväznými právnymi predpismi a kogentnými normami pracovného práva.
Pracovný pomer je špecifický v tom, že okrem podmienok dohodnutých v pracovnej zmluve sa účastníci pracovného pomeru musia spravovať aj tými podmienkami, ktoré určujú všeobecne záväzné pracovnoprávne predpisy, prípadne kolektívne zmluvy alebo interné predpisy zamestnávateľa. Tieto pracovné podmienky ich zaväzujú bez toho, aby sa na nich dohodli, dokonca si nemôžu dohodnúť pracovné podmienky, ktoré by boli v rozpore s určenými pracovnými podmienkami zakotvenými v kogentných.
Vzhľadom na to, že predmetné ustanovenie neobsahuje doložku neplatnosti podľa § 17 ods. 2 Zákonníka práce, pracovná zmluva uzatvorená v inej ako písomnej forme je platná.
Hoci pracovná zmluva musí mať všetky náležitosti požadované v ustanovení § 43 ods. 1 Zákonníka práce, nemusí byť vo všetkých prípadoch uzatvorená písomnou formou, ale prejavy vôle účastníkov sa môžu uskutočniť i iným spôsobom, ktorý nevzbudzuje pochybnosti o tom, čo chceli účastníci prejaviť.(zdroj: EPI Produkt Komentáre)
Právna oblasť: Pracovné právo
Kľúčové slová: zamestnanec / zamestnávateľ / pracovný pomer / pracovnoprávne vzťahy Súvisiace vzory v produkte Vzory zmlúv a právnych podaní na EPI : Pracovná zmluva, ktorou sa uzaviera pracovný pomer na kratší pracovný čas (§ 42 a § 49 zákona č. 311/2001 Z. z.) Dohoda o zmene pracovných podmienok (§ 54 Zákonníka práce) Manažérska zmluva (§ 42 zákona č. 311/2001 Z. z.) Dohoda o mzdových a pracovných podmienkach Dohoda o vykonávaní práce nadčas (§ 97 ZP) Žiadosť o prijatie do pracovného pomeru Žiadosť zamestnanca o úpravu pracovného času (§ 90 ods. 11 ZP) Žiadosť zamestnanca o povolenie kratšieho pracovného času (§ 49 ZP) Žiadosť zamestnanca na vyslovenie súhlasu zamestnávateľa s výkonom inej zárobkovej činnosti (§ 83 ZP) Oznámenie o ústne uzatvorenej pracovnej zmluve (§ 44 ZP) Employment Contract (Pracovná zmluva) Agreement on Amendment to Working Conditions (Dohoda o zmene pracovných podmienok) Arbeitsvertrag (Pracovná zmluva) Vereinbarung über die Änderung der Arbeitsbedingungen (Dohoda o zmene pracovných podmienok) Zdieľať na Facebooku